ΑΠΟΦΑΣΗ ΤΗΣ ΕΠΙΤΡΟΠΗΣ της 24ης Ιουνίου 1996 για την έγκριση του σχεδίου για τον έλεγχο και την εξαφάνιση της σπογγώδους εγκεφαλοπάθειας των βοοειδών στο Ηνωμένο Βασίλειο (Κείμενο που παρουσιάζει ενδιαφέρον για τον ΕΟΧ) (96/385/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), όπως τροποποιήθηκε τελευταία από την οδηγία 92/118/ΕΟΚ (2), και ιδίως το άρθρο 10 παράγραφος 4,

την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς (3), όπως τροποποιήθηκε τελευταία από την οδηγία 92/118/ΕΟΚ, και ιδίως το άρθρο 9 παράγραφος 4,

Εκτιμώντας:

ότι, σύμφωνα με το άρθρο 9 παράγραφος 1 δεύτερο εδάφιο της οδηγίας 89/662/ΕΟΚ και το άρθρο 10 παράγραφος 1 δεύτερο εδάφιο της οδηγίας 90/425/ΕΟΚ, το κράτος μέλος καταγωγής εφαρμόζει στο έδαφός του τα ενδεδειγμένα μέτρα για την πρόληψη όλων των καταστάσεων εκείνων οι οποίες μπορεί να αποτελέσουν σοβαρό κίνδυνο για την υγεία των ζώων ή του ανθρώπου 7

ότι, το 1988, το Ηνωμένο Βασίλειο επέβαλε ολοσχερή καταστροφή των ζώων που παρουσιάζουν συμπτώματα σπογγώδους εγκεφαλοπάθειας των βοοειδών (ΣΕΒ) και απαγόρευσε τη χορήγηση στα μηρυκαστικά ζωοτροφών που προέρχονται από μηρυκαστικά 7

ότι, τον Μάρτιο 1996, το Ηνωμένο Βασίλειο ενίσχυσε την απαγόρευση για τις ζωοτροφές, απαγορεύοντας κάθε χρήση κρεατοστεάλευρων από θηλαστικά για ζωοτροφές ζώων εκτροφής, καθώς επίσης και τη χρησιμοποίηση βοοειδών ηλικίας μεγαλύτερης των 30 μηνών για σκοπούς που συνδέονται με τα τρόφιμα, τις ζωοτροφές, τα καλλυντικά ή τα φάρμακα 7

ότι, για την προστασία της υγείας των ζώων και των ανθρώπων στην Κοινότητα, η Επιτροπή εξέδωσε την απόφαση 94/474/ΕΚ, της 27ης Ιουλίου 1994, σχετικά με ορισμένα μέτρα προστασίας που αφορούν τη σπογγώδη εγκεφαλοπάθεια των βοοειδών και την ακύρωση των αποφάσεων 89/469/ΕΟΚ και 90/200/ΕΟΚ (4), όπως τροποποιήθηκε τελευταία από την απόφαση 95/287/ΕΚ (5), την απόφαση 92/290/ΕΟΚ, της 14ης Μαΐου 1992, όσον αφορά ορισμένα μέτρα προστατευτικά κατά της σπογγώδους εγκεφαλοπάθειας των βοοειδών (ΣΕΒ) στο Ηνωμένο Βασίλειο (6), όπως τροποποιήθηκε από την πράξη προσχώρησης της Αυστρίας, της Φινλανδίας και της Σουηδίας, την απόφαση 94/381/ΕΚ, της 27ης Ιουνίου 1994, για τη θέσπιση ορισμένων μέτρων προστασίας που αφορούν τη σπογγώδη εγκεφαλοπάθεια των βοοειδών και τη χορήγηση πρωτεϊνών που προέρχονται από θηλαστικά (7), όπως τροποποιήθηκε τελευταία από την απόφαση 95/60/ΕΚ (8), την απόφαση 94/382/ΕΚ, της 27ης Ιουνίου 1994, περί εγκρίσεως εναλλακτικών συστημάτων θερμικής επεξεργασίας για την επεξεργασία ζωικών αποβλήτων προέλευσης μηρυκαστικών, με σκοπό την αδρανοποίηση των παθογόνων παραγόντων της σπογγώδους εγκεφαλοπάθειας (9), όπως τροποποιήθηκε τελευταία από την απόφαση 95/29/ΕΚ (10), και την απόφαση 96/239/ΕΚ, της 27ης Μαρτίου 1996, σχετικά με ορισμένα επείγοντα μέτρα προστασίας από τη σπογγώδη εγκεφαλοπάθεια των βοοειδών (11), όπως τροποποιήθηκε τελευταία από την απόφαση 96/362/ΕΚ (12) 7

ότι, κατόπιν αιτήσεως των κοινοτικών οργάνων, το Ηνωμένο Βασίλειο υπέβαλε στην Επιτροπή, στις 3 Ιουνίου 1996, σχέδιο με το οποίο θεσπίζονται συμπληρωματικά μέτρα για τον έλεγχο και την εξάλειψη της ΣΕΒ στο Ηνωμένο Βασίλειο, καλούμενο στο εξής «το σχέδιο» 7

ότι τα βασικά στοιχεία του σχεδίου είναι:

α) επιλεκτική υποχρεωτική σφαγή ζώων ή και αγελών που έχουν γεννηθεί κατά τα έτη 1990/91, 1991/92 και 1992/93 στις ίδιες εκμεταλλεύσεις και θεωρείται πολύ πιθανόν να έχουν εκτεθεί σε μολυσμένα κρεατοστεάλευρα 7

β) βελτιωμένο σύστημα ατομικής ταυτοποίησης βοοειδών για την εξασφάλιση του ουσιαστικού ελέγχου της διακίνησης των ζώων και της δυνατότητας εντοπισμού όλων των μετακινήσεών τους (σύστημα διαβατηρίου για ζώα) 7

γ) σύστημα εντατικού ελέγχου της βιομηχανίας παρασκευής ζωοτροφών ώστε να αποφευχθεί η ενδεχόμενη χρήση κρεατοστεάλευρων 7

δ) διεξοδική μελέτη από κτηνίατρο σε κάθε γεωργική εκμετάλλευση όπου διαπιστώθηκε ότι υπάρχουν ζώα που γεννήθηκαν την ίδια χρονιά και έχουν εκτεθεί σε μολυσμένα κρεατοστεάλευρα, προκειμένου να διασφαλισθεί ότι όλα τα ζώα που πρέπει να σφαγούν έχουν ταυτοποιηθεί με βάση επιδημιολογικά στοιχεία τόσο στην εκμετάλλευση όπου γεννήθηκαν όσο και σε άλλες εκμεταλλεύσεις προς τις οποίες μετακινήθηκαν ζώα από την ίδια γενιά της εν λόγω εκμετάλλευσης 7

ότι η Επιτροπή και τα κράτη μέλη, στο πλαίσιο της μόνιμης κτηνιατρικής επιτροπής, θεωρούν ότι πρέπει να ενταχθούν στο σχέδιο επιλεκτικής σφαγής τα ζώα που ανήκουν στη γενιά 1989/90 7 ότι, επειδή δεν υπάρχουν επίσημα στοιχεία ως προς αυτή τη γενιά, αυτή η απαίτηση είναι δυνατό να υλοποιηθεί μόνον με βάση τα υπάρχοντα στις εκμεταλλεύσεις στοιχεία 7 ότι θα χορηγηθούν στους γεωργούς κατάλληλες αντισταθμίσεις για να εξασφαλισθεί πλήρης συνεργασία ως προς αυτό το σημείο και αποτελεσματική εφαρμογή του σχεδίου 7

ότι, αν τα αποτελέσματα των προαναφερθέντων ελέγχων με βάση επιδημιολογικά στοιχεία παρέχουν σαφείς αποδείξεις περί του ότι ζώα που γεννήθηκαν μετά την απαγόρευση για τις ζωοτροφές έχουν εκτεθεί σε μολυσμένα κρεατοστεάλευρα χρειάζεται, καθόσον είναι εφικτό, να οδηγηθούν σε πρόωρη σφαγή σύμφωνα με την ισχύουσα ρύθμιση κατά την οποία βοοειδή ηλικίας άνω των 30 μηνών δεν πρέπει να εισέλθουν στην αλυσίδα της διατροφής των ανθρώπων ή των ζώων 7

ότι είναι απαραίτητο να παρασχεθούν περαιτέρω συγκεκριμένες πληροφορίες ως προς την ταυτοποίηση των ζώων και τα διαβατήρια και ως προς την εφαρμογή του προγράμματος για την απομάκρυνση οστεάλευρων από τις εγκαταστάσεις παρασκευής ζωοτροφών και τις γεωργικές εκμεταλλεύσεις 7

ότι το Ηνωμένο Βασίλειο συμφώνησε να τροποποιήσει το σχέδιο ώστε να περιληφθεί η γενιά 1989/90 και οι πρόσθετες πληροφορίες που απαιτούνται 7

ότι το Ηνωμένο Βασίλειο βεβαιώνει ότι θα καταστούν διαθέσιμοι όλοι οι απαραίτητοι πόροι για να εξασφαλιστεί η αποτελεσματική και ταχεία εφαρμογή του σχεδίου 7

ότι είναι σημαντικό να εγκριθεί και να εφαρμοσθεί το σχέδιο το ταχύτερο δυνατόν προκειμένου να επιτευχθεί σημαντική μείωση του αριθμού των περιστατικών και να ανακτηθεί η εμπιστοσύνη του καταναλωτή 7 ότι το σχέδιο ενδέχεται να επανεξετασθεί και, εφόσον υπάρξει ανάγκη, να τροποποιηθεί ανάλογα με τις εξελίξεις 7

ότι η Επιτροπή, σύμφωνα με το σημείο 9 των συμπερασμάτων της συνεδρίασης του Συμβουλίου, της 1ης έως 3 Απριλίου 1996, θέσπισε τον κανονισμό (ΕΚ) αριθ. 716/96 της Επιτροπής (13), όπως τροποποιήθηκε τελευταία από τον κανονισμό (ΕΚ) αριθ. 835/96 (14), για την παροχή στήριξης της αγοράς 7

ότι θα προταθεί παρόμοιο μέτρο για οικονομική βοήθεια προς το Ηνωμένο Βασίλειο και για το παρόν σχέδιο 7

ότι το σχέδιο όπως τροποποιήθηκε στις 19 Ιουνίου 1996 θα μειώσει δραστικά τον αριθμό των περιπτώσεων ΣΕΒ και θα αυξήσει τους ελέγχους τους σχετικούς με τη νόσο και πρέπει επομένως να εγκριθεί 7

ότι η Επιτροπή θα διενεργήσει κοινοτικούς ελέγχους στο Ηνωμένο Βασίλειο για να εξακριβώσει την εφαρμογή των μέτρων που εγκρίνονται με την παρούσα απόφαση 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται με την παρούσα το σχέδιο για τον έλεγχο και την εξαφάνιση της σπογγώδους εγκεφαλοπάθειας των βοοειδών που υποβλήθηκε από το Ηνωμένο Βασίλειο στις 3 Ιουνίου 1996, όπως τροποποιήθηκε στις 19 Ιουνίου 1996.

Άρθρο 2

Το Ηνωμένο Βασίλειο θέτει σε ισχύ, το αργότερο μέχρι την 1η Αυγούστου 1996, τις νομοθετικές, κανονιστικές και διοικητικές διατάξεις που απαιτούνται για την εφαρμογή του σχεδίου που αναφέρεται στο άρθρο 1.

Άρθρο 3

1. Το Ηνωμένο Βασίλειο γνωστοποιεί στην Επιτροπή οποιεσδήποτε προθέσεις του για τροποποίηση του σχεδίου που αναφέρεται στο άρθρο 1.

2. Η παρούσα απόφαση επενεξετάζεται το συντομότερο δυνατό μετά τη γνωστοποίηση που προβλέπεται στη παράγραφο 1.

3. Το σχέδιο θα αναπροσαρμοστεί, εφόσον παραστεί ανάγκη, υπό το φως των επιστημονικών και επιδημιολογικών εξελίξεων.

Άρθρο 4

Η Επιτροπή διενεργεί επιτόπιους ελέγχους στο Ηνωμένο Βασίλειο για να εξακριβώσει την πραγματική εφαρμογή του σχεδίου, ιδιαίτερα την αποτελεσματικότητα του συστήματος ταυτοποίησης των ζώων που αποβλέπει στο να εξασφαλιστεί η δυνατότητα εντοπισμού των μετακινήσεων των ζώων. Το σχέδιο θα τροποποιηθεί, εφόσον παραστεί ανάγκη, ανάλογα με την έκβαση αυτών των ελέγχων.

Άρθρο 5

Η παρούσα απόφαση απευθύνεται στα κράτη μέλη.

Βρυξέλλες, 24 Ιουνίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 224 της 18. 8. 1990, σ. 29.

(2) ΕΕ αριθ. L 62 της 15. 3. 1993, σ. 49.

(3) ΕΕ αριθ. L 395 της 30. 12. 1989, σ. 13.

(4) ΕΕ αριθ. L 194 της 29. 7. 1994, σ. 96.

(5) ΕΕ αριθ. L 181 της 1. 8. 1995, σ. 40.

(6) ΕΕ αριθ. L 152 της 4. 6. 1992, σ. 37.

(7) ΕΕ αριθ. L 172 της 7. 7. 1994, σ. 23.

(8) ΕΕ αριθ. L 55 της 11. 3. 1995, σ. 43.

(9) ΕΕ αριθ. L 172 της 7. 7. 1994, σ. 25.

(10) ΕΕ αριθ. L 38 της 18. 2. 1995, σ. 17.

(11) ΕΕ αριθ. L 78 της 28. 3. 1996, σ. 47.

(12) ΕΕ αριθ. L 139 της 12. 6. 1996, σ. 17.

(13) ΕΕ αριθ. L 99 της 20. 4. 1996, σ. 14.

(14) ΕΕ αριθ. L 112 της 7. 5. 1996, σ. 17.